অতএব, ধরে নিচ্ছি ১৫ আগস্ট তার জন্মদিনই কিন্তু হটাৎ করে ১৯৯১ সাল থেকে কেন তা পালন “শুরু” করা হলো? যেখানে জন্ম সাল ১৯৪৪ বা ১৯৪৬ বা ১৯৪৭। আরও আগেই তো তা পালন করার কথা ছিল বা হতে পারত! সুযোগ তো ছিল? ধরে নিলাম- বাবা-মা অত সচ্ছল ছিলেন না তাই পালন করা হয়নি, যেটা আমাদের দেশে হর হামেশায়ই হয়ে থাকে। কিন্তু স্বামী তো ছিলেন একজন ডাকসাইটে সেনা অফিসার, বীরবিক্রম মুক্তিযোদ্ধা থেকে সেনাপ্রধান হয়ে বাংলাদেশের রাষ্ট্রপতি পর্যন্ত। তার জীবিত অবস্থায় কেন একটি বারের জন্যও জন্মদিন পালন করা হল না? হয়ে থাকলে শুনলামও তো না? নিদেনপক্ষে ঘরের ওয়ালে “HAPPY BIRTHDAY TO YOU” লেখা সম্বলিত একটা ওয়াল পেপার সাঁটানো, মোমবাতি-কেক-করতালি-হাসি মিস্ত্রিত একটা ছবি দেখতে পারলেও তো সব লেঠা চুকে যেত! হোক না সেটা সাদাকালো বা রঙিন রঙচটা ছবি! তাতেই নিন্দুকদের মুখে তালা পড়ত! সুটকেসে-এ্যালবামে কি এই ধরণের কোন কিছুই নেই?